user
ਪੀੜ੍ਹਤ ਪਰਿਵਾਰਾਂ ਦਾ ਕਹਿਣਾ ਸੀ ਕਿ ਇੰਨ੍ਹਾਂ 'ਚੋਂ ਤਿੰਨ ਤਾਂ ਨਾਬਾਲਗ ਸਨ। ਇਹ ਇੱਕ ਜੰਗੀ ਅਪਰਾਧ ਵਾਂਗ ਸੀ ਪਰ ਕਿਸੇ ਵੀ ਮੁਲਜ਼ਮ 'ਤੇ ਮੁਕੱਦਮਾ ਨਾ ਚੱਲਿਆ।
ਇਹ ਕਹਾਣੀ ਸੰਵੇਦਨਸ਼ੀਲ ਹੈ ਅਤੇ ਹੋ ਸਕਦਾ ਹੈ ਕਿ ਇਸ ਨੂੰ ਪੜ੍ਹਦਿਆਂ ਕੁਝ ਪਾਠਕ ਮਾਨਸਿਕ ਤੌਰ 'ਤੇ ਪ੍ਰੇਸ਼ਾਨ ਵੀ ਹੋਣ।

ਇਸ ਪੂਰੀ ਘਟਨਾ ਦੇ ਇੱਕ ਅਫ਼ਗਾਨੀ ਗਵਾਹ ਨੇ ਦੱਸਿਆ ਕਿ 12 ਸਾਲਾ ਅਹਿਮਦ ਸ਼ਾਹ ਅਤੇ 14 ਸਾਲਾ ਮੁਹੰਮਦ ਤਾਇਬ ਨੇ 17 ਸਾਲਾ ਨਾਇਕ ਮੁਹੰਮਦ ਅਤੇ ਉਸ ਦੇ 20 ਸਾਲਾ ਭਰਾ ਫੈਜ਼ਲ ਨਾਲ ਰਾਤ ਕੱਟਣ ਦਾ ਫ਼ੈਸਲਾ ਕੀਤਾ ਸੀ। 
ਸਥਾਨਕ ਸਮੇਂ ਅਨੁਸਾਰ ਰਾਤ ਦੇ ਅੱਠ ਵਜੇ ਦੇ ਕਰੀਬ ਬਰਤਾਨੀਆ ਅਤੇ ਅਫ਼ਗਾਨਿਸਤਾਨ ਦੇ ਵਿਸ਼ੇਸ਼ ਬਲਾਂ ਨੇ ਲੋਏ ਬਾਗ ਪਿੰਡ 'ਚ ਰਿਹਾਇਸ਼ੀ ਘਰਾਂ 'ਤੇ ਛਾਪੇਮਾਰੀ ਕੀਤੀ।
ਇੱਕ ਬਰਤਾਨਵੀ ਸੈਨਿਕ ਇੱਕ ਕਮਰੇ ਵਾਲੇ ਗੈਸਟ ਹਾਊਸ 'ਚ ਦਾਖਲ ਹੋਇਆ ਅਤੇ ਉਸ ਨੇ ਅੰਨ੍ਹੇਵਾਹ ਗੋਲੀਬਾਰੀ ਸ਼ੁਰੂ ਕਰ ਦਿੱਤੀ।
ਨਾਇਕ ਅਤੇ ਫੈਜ਼ਲ ਦਾ ਵੱਡਾ ਭਰਾ ਸੁਲਤਾਨ ਮੁਹੰਮਦ ਪਹਿਲਾ ਵਿਅਕਤੀ ਸੀ ਜਿਸ ਨੇ ਘਟਨਾ ਵਾਲੀ ਥਾਂ ’ਤੇ ਸਪੈਸ਼ਲ ਫੋਰਸ ਦੇ ਜਾਣ ਤੋਂ ਬਾਅਦ ਕਮਰੇ 'ਚ ਪਈਆਂ ਲਾਸ਼ਾਂ ਵੇਖੀਆਂ ਸਨ।

ਘਟਨਾ ਵਾਲੀ ਥਾਂ ਕੀ ਹੋਇਆ :

ਸੁਲਤਾਨ ਨੇ ਦੱਸਿਆ, "ਜਦੋਂ ਮੈਂ ਕਮਰੇ 'ਚ ਦਾਖਲ ਹੋਇਆ ਤਾਂ ਚਾਰੋਂ ਪਾਸੇ ਹੱਡੀਆਂ ਅਤੇ ਦੰਦ ਖਿਲਰੇ ਪਏ ਸਨ। ਚਾਰਾਂ ਦੀਆਂ ਲਾਸ਼ਾਂ ਖੂਨ ਨਾਲ ਲੱਥ-ਪੱਥ ਪਈਆਂ ਸਨ।
ਸੁਲਤਾਨ ਦੀ ਮਾਂ ਸਬਾਹ ਸਵੇਰ ਹੋਣ ਤੱਕ ਚਾਰੇ ਲਾਸ਼ਾਂ ਨਾਲ ਉਸੇ ਕਮਰੇ 'ਚ ਹੀ ਸੀ। ਉਸ ਨੂੰ ਯਾਦ ਹੈ ਕਿ ਕਿਵੇਂ ਚਾਹ ਦੇ ਕੱਪ ਜ਼ਮੀਨ ’ਤੇ ਹੀ ਪਏ ਸਨ। 
ਸਬਾਹ ਦੱਸਦੀ ਹੈ ਕਿ "ਸੈਨਿਕਾਂ ਨੇ ਚਾਰਾਂ ਬੱਚਿਆਂ ਦੇ ਸਿਰਾਂ 'ਚ ਗੋਲੀਆਂ ਮਾਰੀਆਂ ਸਨ।"

ਇਹ ਘਟਨਾ ਰਾਤ ਨੂੰ ਵਾਪਰੀ ਅਤੇ ਸਵੇਰ ਹੁੰਦਿਆਂ ਹੀ ਚਾਰਾਂ ਮ੍ਰਿਤਕ ਨੌਜਵਾਨਾਂ ਦੀਆਂ ਲਾਸ਼ਾਂ ਨੂੰ ਪਿੰਡ ਦੀ ਮਸਜਿਦ 'ਚ ਲਿਆਂਦਾ ਗਿਆ। 
ਜਿਵੇਂ-ਜਿਵੇਂ ਲੋਕਾਂ ਨੂੰ ਇਸ ਦਰਦਨਾਕ ਘਟਨਾ ਦਾ ਪਤਾ ਲਗਿਆ ਮਸਜਿਦ ਦੇ ਬਾਹਰ ਭੀੜ੍ਹ ਇੱਕਠੀ ਹੋ ਗਈ। ਮੰਨਿਆ ਜਾ ਰਿਹਾ ਸੀ ਕਿ ਚਾਰੇ ਮ੍ਰਿਤਕ ਨੌਜਵਾਨ ਬੇਕਸੂਰ ਸਨ। ਹਰ ਕਿਸੇ ਦੀ ਜ਼ਬਾਨ 'ਤੇ ਇਹੀ ਸੀ।
ਚਾਰ ਜਵਾਨ ਬੱਚਿਆਂ ਨੂੰ ਇਸ ਇੱਕ ਕਮਰੇ ਦੇ ਗੈਸਟ ਹਾਊਸ ਵਿਚ ਕਤਲ ਕੀਤੇ ਗਏ ਸਨ।

ਮੁਹੰਮਦ ਇਬਰਾਹਿਮ, ਜੋ ਕਿ ਨਾਦ-ਏ-ਅਲੀ ਦੇ ਤਤਕਾਲੀ ਜ਼ਿਲ੍ਹਾ ਗਵਰਨਰ ਸਨ ਉਨ੍ਹਾਂ ਨੇ ਦੱਸਿਆ, "ਅਫ਼ਗਾਨ ਸੁਰੱਖਿਆ ਏਜੰਸੀ ਨੇ ਉਨ੍ਹਾਂ ਨੂੰ ਕਿਹਾ ਹੈ ਕਿ ਇਸ ਛਾਪੇਮਾਰੀ ਦਾ ਮਕਸਦ ਫੈਜ਼ਲ ਮੁਹੰਮਦ ਨੂੰ ਹਿਰਾਸਤ 'ਚ ਲੈਣਾ ਸੀ।
ਇਬਰਾਹਿਮ ਨੇ ਅੱਗੇ ਕਿਹਾ, “ਮੈਂ ਕਈ ਵਾਰ ਫੈਜ਼ਲ ਨੂੰ ਮਿਲ ਚੁੱਕਿਆ ਸੀ। ਉਹ ਕੋਈ ਤਾਲਿਬਾਨ ਕਮਾਂਡਰ ਨਹੀਂ ਸੀ। ਮੈਂ ਇਸ ਗੱਲ ਦੀ ਗਰੰਟੀ ਲੈਂਦਾ ਹਾਂ ਕਿ ਫੈਜ਼ਲ ਅਜਿਹਾ ਮੁੰਡਾ ਨਹੀਂ ਸੀ।"
"ਜੇਕਰ ਉਹ ਤਾਲਿਬਾਨੀ ਹੁੰਦੇ ਤਾਂ ਮੈਨੂੰ ਸਭ ਤੋਂ ਪਹਿਲਾਂ ਉਸ ਤੋਂ ਖ਼ਤਰਾ ਹੁੰਦਾ ਅਤੇ ਮੈਂ ਉਹ ਪਹਿਲਾ ਵਿਅਕਤੀ ਹੁੰਦਾ ਜੋ ਉਸ ਨੂੰ ਹਿਰਾਸਤ 'ਚ ਲੈਂਦਾ ਜਾਂ ਫਿਰ ਉਸ ਦਾ ਕਤਲ ਕਰਦਾ।"

'ਸੰਡੇ ਟਾਈਮਜ਼' ਅਤੇ ਬੀਬੀਸੀ ਪਨੋਰਮਾ ਵੱਲੋਂ ਸਾਂਝੇ ਤੌਰ 'ਤੇ ਉਸ ਦਿਨ ਵਾਪਰੀ ਘਟਨਾ ਦੀ ਜਾਂਚ ਕੀਤੀ ਗਈ ਸੀ।
assistant
ਇਹ ਗੱਲ 18 ਅਕਤੂਬਰ 2012 ਦੀ ਹੈ ਜਦੋਂ ਯੂਕੇ ਦੀ ਸਪੈਸ਼ਲ ਫੋਰਸ ਦੇ ਫੌਜੀਆਂ ਨੇ ਅਫ਼ਗਾਨ ਦੇ ਇੱਕ ਪਿੰਡ 'ਚ ਚਾਰ ਅਫ਼ਗਾਨੀ ਲੋਕਾਂ ਨੂੰ ਗੋਲੀ ਨਾਲ ਮਾਰ ਦਿੱਤਾ ਸੀ।